Ukraina bosh vaziri Arseniy Yatsenyuk yer islohoti doirasida ochiq auksionda davlatga tegishli 1 mln gektar yerni sotish lozimligini aytdi. Bu haqda "112 Ukraina" telekanali xabar berdi. "Yer islohotini davom ettirish lozim. Ochiq auksionda yashirin yoki korrupsiyalashgan oborotda bo‘lgan, davlatga tegishli bo‘lgan 1 mln gektar yerni sotish lozim, deb hisoblayman", deb aytdi Yatsenyuk. Shuningdek, Ukraina vazirlar mahkamasiga 1 martgacha Ukrainada qishloq xo‘jaligi yerlari oborotini tartibga soluvchi qonun loyihasini tayyorlash vazifasi yuklandi.